
A mesterséges intelligencia (MI) a testnevelés területeire vonatkozó felhasználásának hajlandóság vizsgálata

REZÜMÉ
Az elmúlt években a mesterséges intelligencia a mindennapi életünk elengedhetetlen részévé integrálta magát. Az oktatáson belüli használatában rejlő potenciál fellendüléséhez szükséges, hogy a technológia fejlődésével kialakult kérdésekre az oktatók összefüggő értelmet láthassanak. A tévhitek ellenére az MI lehetőséget ad a tanulóknak a hatékonyság növelésére. Az MI alapú rendszerek támogatásával a pedagógusok szintet léphetnek a jövőben, abban az esetben, hogyha a szolgáltatásait ennek a technológiának a megfelelő módon alkalmazzák. A mesterséges intelligencia oktatás területén való alkalmazhatóságáról számos kutatás (Dietz, 2020; Demeter és Mező, 2023; Horváth, 2023; Bokor, 2023; Karvalics, 2024) született, de ezzel szemben a testnevelés területén nagyon kevés publikációval találkozhatunk. Míg a spotban széle területen alkalmazható (Góczán, Bíróné Ilics, Nagyváradi 2024), addig a testnevelésben kevesebb lehetőséget látnak rá a kutatók. Valóban így van? Dolgozatomban az MI testnevelésben való alkalmazási lehetőségeit keresem. Szeretném kideríteni, hogy a mesterséges intelligencia milyen módon támogathatja a testnevelő tanár munkáját, valamint, hogy a testnevelő tanárok miként vélekednek az MI-ről, és milyen területeken alkalmazzák. A kutatásomban a generációs különbségeket és a testnevelő tanári attitűdöket is elemzem. Kutatásom során, kérdőíves módszert alkalmaztam. A vizsgálatban 256 fő vett részt, 44%-uk testnevelő tanár, 56%-uk leendő testnevelő, 22,6%-uk az X, 12%-uk az Y, és 65%-uk a Z generációhoz tartozik. Az eredményekből kiderült, hogy mind a tanárok, mind pedig a hallgatók pozitívan vélekedik a mesterséges intelligenciáról, innovatívnak tartják, habár többségük nem használja. A testnevelés területén leginkább az adatgyűjtésben, az edzés programok tervezésében, szóbeli érettséginél, adaptív oktatásban és a teljesítményelemzésnél látnak benne potenciált. A tanárok és az X generáció tagjai korlátozottabb tapasztalattal rendelkeznek, bár azt gondoltuk nem ismerik a technológiai újítást, ennek ellenére nagy százalékban látnak rá lehetőséget az oktatásban való alkalmazhatóságra, és többségük szívesen fordul egy-egy MI asszisztenshez segítségül. Kiemelt szerepben vannak a chatbotok, mint pl.: ChatGPT, a felhasználást illetően. Az eredmények arra utalnak, hogy érdemes lenne a testnevelőket, és a hallgatókat is jobban bevonni az MI-alapú eszközök használatába, ismertetésébe egy – egy projekt vagy program keretein belül. 



